
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.7/2021 pentru modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţi, trimis Comisiei pentru buget, finanțe și bănci și Comisiei pentru sănătate și familie, spre dezbatere pe fond, în procedură de urgență, prin adresa nr. PLx.122 din 10 martie 2021, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                  PREŞEDINTE,                                                  PREȘEDINTE,
       Bogdan – Iulian HUȚUCĂ                                       Dr. Nelu TĂTARU

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.7/2021 pentru modificarea şi completarea Ordonanţei de 
urgenţă a Guvernului nr.3/2021 privind unele măsuri pentru recrutarea
 şi plata personalului implicat în procesul de vaccinare împotriva 
COVID-19 şi stabilirea unor măsuri în domeniul sănătăţi
În conformitate cu prevederile art. 95 și art. 117 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru sănătate și familie, au fost sesizate, prin adresa nr. PLx.122 din 10 martie 2021, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.7/2021 pentru modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţi.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 8 martie 2021.

   La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru apărare, ordine publică şi siguranţă naţională, Comisiei pentru drepturile omului, culte şi problemele minorităţilor naţionale, Comisiei pentru administraţie publică şi amenajarea teritoriului, Comisiei pentru muncă şi protecţie socială și Comisiei juridice, de disciplină şi imunităţi.
        Proiectul de lege supus dezbaterii are ca obiect de reglementare asigurarea imunizării la nivel naţional prin: organizarea de centre de vaccinare împotriva COVID-19 în cadrul unităţilor sanitare din reţeaua proprie a Ministerului Apărării Naţionale, care să funcţioneze în interiorul acestora sau în unităţi militare; respectarea de către personalul medico-sanitar a programărilor efectuate prin platforma națională Rovaccinare, conform fiecărei etape; programarea de către medicul de familie, medicul curant sau operatorul call center, a grupelor populaționale prioritare, în platforma națională Rovaccinare, conform fiecărei etape; stabilirea tarifelor pe serviciu pentru medicii de familie, pentru programare la vaccinare, monitorizare și raportare a reacțiilor adverse, pentru persoanele aflate pe listele proprii; stabilirea modului în care sunt plătiți medicii de familie,  personalul medico-sanitar și registratorii medicali și prin legiferarea posibilității autorităților contractante de a achiziționa materiale și echipamente de necesitate imediată, prin negociere, fără publicarea prealabilă a unui anunț de participare.
    În conformitate cu prevederile art. 62, 64 și 131 alin.(1) din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru sănătate și familie au examinat proiectul de lege în şedinţe separate, cu prezență fizică și online.  
Membrii Comisiei pentru sănătate și familie au dezbătut proiectul de lege şi documentele conexe în şedinţa din 15 martie 2022. La lucrările comisiei şi-au înregistrat prezenţa deputații membri ai comisiei, conform listei de prezență. 
Comisia pentru buget, finanțe și bănci a examinat proiectul de lege în ședința din 22 martie 2022. La lucrările comisiei, deputații şi-au înregistrat prezenţa conform listei de prezenţă.



La dezbaterile acestui proiectul de lege a participat, în calitate de invitat, domnul Aurel Mohan, Secretar de Stat în Ministerul Sănătății.



În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei de urgenţă a Guvernului nr.7/2021 pentru modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, în forma prezentată de Guvern, cu amendamentele admise prezentate în Anexă.

În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                                           PREȘEDINTE,
       Bogdan – Iulian HUȚUCĂ                                               Dr. Nelu TĂTARU
                  SECRETAR,                                                               SECRETAR,

        Iulius – Marian FIRCZAK                                            Liviu – Ioan BALINT
Şef serviciu,  

                                                                                                                                     Şef birou,
Giorgiana Ene                                                                                                                                              Cristina Bologan
Consilier, 
Simina Alexandra Mocanu
Anexă

AMENDAMENTE ADMISE
În urma examinării, Comisiile propun adoptarea proiectului de lege cu următoarele amendamente:
	Nr. crt.
	Text

ordonanţa de urgenţă
	Text Senat
	Text amendamente propuse
	Motivare amendamentelor propuse

	1. 
	
	Titlul legii

LEGE
privind aprobarea Ordonanţei de urgenţă a Guvernului nr.7/2021 pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății
	Nemodificat
	

	2. 
	
	Articol unic. - Se aprobă Ordonanţa de urgenţă a Guvernului nr.7 din 8 februarie 2021pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății, publicată în Monitorul Oficial al României, Partea I, nr.134 din 9 februarie 2021, cu următoarele modificări şi completări:

	Articol unic. - Se aprobă Ordonanţa de urgenţă a Guvernului nr.7 din 8 februarie 2021 pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății, publicată în Monitorul Oficial al României, Partea I, nr.134 din 9 februarie 2021.

Autor: membrii Comisiei pentru sănătate și familie
	Având în vedere eliminarea amendamentelor adoptate de Senat şi aprobarea Ordonanţei de Urgenţă în forma prezentată de Guvern.

	3. 
	Titlul ordonanței

ORDONANȚĂ DE URGENȚĂ

pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății
	Nemodificat

	Nemodificat
	

	4. 
	Art. I
Ordonanţa de urgenţă a Guvernului nr. 3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, publicată în Monitorul Oficial al României, Partea I, nr. 50 din 15 ianuarie 2021, se modifică şi se completează după cum urmează:
	Nemodificat

	Nemodificat
	

	5. 
	1.La articolul 1, după alineatul (3) se introduce un nou alineat, alineatul (31), cu următorul cuprins:
"(31) Unităţile sanitare din reţeaua proprie a Ministerului Apărării Naţionale pot organiza centre de vaccinare împotriva COVID-19 care funcţionează în interiorul acestora sau în unităţi militare, în condiţiile prevăzute în Strategia de vaccinare împotriva COVID-19 în România, aprobată prin Hotărârea Guvernului nr. 1.031/2020, cu modificările şi completările ulterioare. Finanţarea acestor centre se asigură prin transferuri de la bugetul de stat prin bugetul Ministerului Apărării Naţionale."
	Nemodificat
	Nemodificat
	

	6. 
	
	1.La articolul I, după punctul 1 se introduce un nou punct, pct.11, cu următorul cuprins:

”11. La articolul 1, după alineatul (31) se introduce un nou alineat, alin.(32), cu următorul cuprins:

(32) La centrele prevăzute la alin.(31) se pot vaccina și alți salariați din sistemul de apărare, ordine publică și siguranță națională, precum și membrii familiilor acestora.”
	Se elimină

Autor: membrii Comisiei pentru sănătate și familie
	Motivarea este prezentată în partea introductivă a raportului.

	7. 
	2.La articolul 1, după alineatul (6) se introduce un nou alineat, alineatul (61), cu următorul cuprins:
"(61) Personalul medico-sanitar din centrele de vaccinare, organizate de unităţile sanitare sau de către autorităţile administraţiei publice locale, după caz, are obligaţia să efectueze procesul de vaccinare cu respectarea programării în platforma naţională Rovaccinare, conform fiecărei etape, astfel cum sunt ele stabilite în Strategia de vaccinare împotriva COVID-19 în România, aprobată prin Hotărârea Guvernului nr. 1.031/2020, cu modificările şi completările ulterioare."
	Nemodificat

	Nemodificat
	

	8. 
	3.La articolul 1, după alineatul (9) se introduce un nou alineat, alineatul (10), cu următorul cuprins:
"(10) Medicul de familie, medicul curant şi operatorul de call center au obligaţia să programeze grupele populaţionale prioritare în platforma naţională Rovaccinare, conform fiecărei etape, astfel cum sunt ele stabilite în Strategia de vaccinare împotriva COVID-19 în România, aprobată prin Hotărârea Guvernului nr. 1.031/2020, cu modificările şi completările ulterioare."
	Nemodificat
	Nemodificat 
	

	9. 
	4.La articolul 3, alineatele (2) şi (3) se modifică şi vor avea următorul cuprins:

"(2) Medicii de familie cu liste proprii, aflaţi în relaţii contractuale cu casele de asigurări de sănătate în vederea informării, programării la vaccinare, monitorizării şi raportării reacţiilor adverse pentru persoanele aflate pe listele proprii, beneficiază de un tarif pe serviciu după cum urmează:

a) pentru primii 50% din numărul total al persoanelor înscrise pe lista proprie, eligibile la vaccinare: 30 lei/serviciu;

b) peste pragul de 50,001% din numărul total al persoanelor înscrise pe lista proprie, eligibile la vaccinare: 50 lei/serviciu;

c) peste pragul de 60,001% din numărul total al persoanelor înscrise pe lista proprie, eligibile la vaccinare: 60 lei/serviciu.

(3) Tarifele prevăzute la alin. (2) sunt aplicabile exclusiv pentru serviciile acordate persoanelor de pe lista medicilor de familie, înscrise de către medicii de familie pe platforma de programare, şi validate ca servicii de vaccinare în Registrul electronic naţional de vaccinare, potrivit schemei complete de vaccinare, iar pragurile prevăzute la alin. (2) se calculează prin raportare la numărul total de persoane programate şi vaccinate din lista fiecărui medic de familie, indiferent de modalitatea de programare la vaccinare a acestora."


	Nemodificat
	Nemodificat 
	

	10. 
	5.La articolul 4, alineatul (1) se modifică şi va avea următorul cuprins:
"Art. 4
(1) Plata personalului medico-sanitar şi a registratorilor medicali care îşi desfăşoară activitatea în cadrul centrelor de vaccinare împotriva COVID-19 organizate de către unităţile sanitare, inclusiv cele reglementate la art. 4 alin. (2) din Legea nr. 95/2006, republicată, cu modificările şi completările ulterioare, aflate în relaţie contractuală cu casele de asigurări de sănătate, precum şi plata medicilor de familie pentru activităţile prevăzute la art. 3 alin. (2)-(7) se fac în baza unui contract distinct, de natură civilă, încheiat cu casa de asigurări de sănătate de către reprezentantul legal al unităţii sanitare sau al furnizorului de servicii în asistenţă medicală primară, în condiţiile prevăzute prin ordin al ministrului sănătăţii şi al preşedintelui Casei Naţionale de Asigurări de Sănătate, care se aprobă în termen de maximum 15 zile de la data intrării în vigoare a prezentei ordonanţe de urgenţă."
	Nemodificat
	Nemodificat
	

	11. 
	6.La articolul 5, litera b) se modifică şi va avea următorul cuprins:

"b) privind plata personalului medico-sanitar şi a registratorilor medicali care îşi desfăşoară activitatea în cadrul centrelor de vaccinare împotriva COVID-19 aflate în relaţie contractuală cu casele de asigurări de sănătate, precum şi cheltuielile privind plata medicilor de familie pentru activităţile prevăzute la art. 3 alin. (2)-(7) prin transferuri către bugetul Fondului naţional unic de asigurări sociale de sănătate, pe baza solicitărilor Casei Naţionale de Asigurări de Sănătate formulate în acest sens."
	Nemodificat
	Nemodificat
	

	12. 
	7.După articolul 7 se introduce un nou articol, articolul 71, cu următorul cuprins:
"Art. 71
Pentru dotarea şi operaţionalizarea centrelor de vaccinare împotriva COVID-19, în limitele prevăzute de Ordinul ministrului sănătăţii nr. 72/2021 privind stabilirea reglementărilor pentru punerea în aplicare a prevederilor art. 1 alin. (8) şi art. 2 alin. (3) din Ordonanţa de urgenţă a Guvernului nr. 3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, autorităţile contractante pot achiziţiona materialele şi echipamentele de necesitate imediată prin negociere, fără publicarea prealabilă a unui anunţ de participare, cu respectarea prevederilor art. 68 alin. (1) lit. f) coroborat cu art. 69 alin. (4) şi art. 104 alin. (1) lit. c) din Legea nr. 98/2016 privind achiziţiile publice, cu modificările şi completările ulterioare."
	Nemodificat
	Nemodificat
	

	13. 
	8.După articolul 11 se introduce un nou articol, articolul 12, cu următorul cuprins:
"Art. 12
Persoanele aparţinând grupelor populaţionale prevăzute în etapele de vaccinare astfel cum sunt ele stabilite în Strategia de vaccinare împotriva COVID-19 în România, aprobată prin Hotărârea Guvernului nr. 1.031/2020, cu modificările şi completările ulterioare, se programează în platformă şi prin intermediul instituţiilor cu care acestea au raporturi de muncă sau raporturi de serviciu, după caz."
	Nemodificat
	Nemodificat
	

	14. 
	Art. II
Personalul medico-sanitar şi registratorii medicali din centrele de vaccinare împotriva COVID-19, precum şi medicii de familie cu liste proprii aflaţi în relaţii contractuale cu casele de asigurări de sănătate beneficiază de prevederile art. 3 alin. (1) şi (2) din Ordonanţa de urgenţă a Guvernului nr. 3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, pentru etapele a II-a şi a III-a.

	2. Articolul II se modifică și va avea următorul cuprins:
”Art.II. - Personalul medico-sanitar şi registratorii medicali din centrele de vaccinare împotriva COVID-19, precum şi medicii de familie cu liste proprii aflaţi în relaţii contractuale cu casele de asigurări de sănătate beneficiază de prevederile art. 3 alin. (1) şi (2) din Ordonanţa de urgenţă a Guvernului nr. 3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, pentru întreaga activitate desfășurată în cadrul  etapei a II-a şi a III-a de vaccinare.”

	Se elimină

Autor: membrii Comisiei pentru sănătate și familie
	Motivarea este prezentată în partea introductivă a raportului.

